## Metrovalencia va facilitar la mobilitat de 8,5 milions d’usuaris a l’abril

*** El resultat representa el 25,35 % més dels viatges realitzats en el mateix període de l’any passat i 1,7 milions de passatgers més
* La línia de metro amb més desplaçaments va ser la línia 3, amb 1.609.421 passatgers, i l’estació amb més moviments Xàtiva, amb 558.752**

Metrovalencia va facilitar la mobilitat de 8.568.825 usuaris durant el mes d’abril passat, un augment de viatgers del 25,35% respecte a 2023 i 1.733.064 passatgers més.

En conjunt, Ferrocarrils de la Generalitat Valenciana (FGV) va sumar entre Metrovalencia i TRAM d’Alacant un total de 10.145.195 usuaris a l’abril, que representen un 22,60 % més dels moviments acumulats en este mateix mes en 2023 i 1.870.219 desplaçaments més.

A l’abril, les sis línies de metro van sumar 7.166.504 moviments i les quatre de tramvia en van aconseguir 1.402.321. El dimarts 30, vespra de la festivitat de l’1 de maig, va ser el dia amb més volum de trànsit, amb 362.674 clients.

**Distribució per línies**

La línia de metro que més persones va desplaçar va ser la línia 3 (Rafelbunyol/Aeroport) amb 1.609.421 passatgers; seguida de la línia 5 (Marítim/Aeroport) amb 1.325.702; la línia 1 (Bétera/Castelló), amb 1.182.718; la línia 2 (Llíria / Torrent Avinguda), amb 1.093.557; la línia 7 (Marítim / Torrent Avinguda), amb 1.015.701, i finalment la línia 9 (Alboraia Peris Aragó / Riba-roja de Túria), amb 96.094 clients.

En el cas del tramvia, la que més moviments va registrar va ser la línia 4 (Mas del Rosari /  Doctor Lluch) amb 757.179 viatges; seguida de la línia 6 (Tossal del Rei / Marítim), amb 357.872; la línia 10 (Alacant/Natzaret), amb 241.455, i la línia 8 (Neptú/Marítim), que va sumar 45.815 usuaris.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 558.752 desplaçaments; en segon lloc, Colón (L3, L5, L7 i L9), amb 434.280, i en tercer lloc, Àngel Guimerà (L1, L2, L3, L5 i L9), amb 336.500 moviments.

A continuació, es van situar Plaça Espanya (L1 i L2), amb 249.590; Túria (L1 i L2), amb 206.909; Amistat (L5 i L7), amb 202.854; Facultats (L3 i L9), amb 201.389; Benimaclet (L3 i L9), amb 200.995; Mislata (L3, L5 i L9), amb 198.198, i, en desé lloc, Avinguda del Cid (L3, L5 i L9), amb 197.552 validacions.

En l’àrea metropolitana, destaquen com a les cinc estacions més transitades Mislata (L3, L5 i L9), amb 198.198 usuaris; Torrent Avinguda (L2 i L7), amb 193.203; Paiporta (L1, L2 i L7), amb 151.911; Aeroport (L3 i L5), amb 141.146, i Torrent (L1 i L2), amb 133.698 moviments.

Entre les parades del tramvia, destaquen La Carrasca (L4 i L6), amb 100.435; Pont de Fusta (L4), amb 72.539; Benimaclet (L4 i L6), amb 61.906; Alacant (L10), amb 60.678, i La Cadena (L4 i L6), amb 60.128 usuaris.

**Un 23 % més en TRAM de Castelló**

Per la seua banda, el mes d’abril de 2024, el nombre de viatgers del TRAM de Castelló va registrar un augment del 22,51 % respecte al mateix mes de l’exercici passat. En concret, el TRAM de Castelló va ser utilitzat per 299.897 usuaris. El transport per via reservada de la capital de la Plana va dur a terme 7.646 viatges.

Fecha: 12/05/2024